Menedzser Szakmérnöki képzés indul idén is
Tisztelettel köszöntjük az Alma Mater nevében!
Örömmel tájékoztatjuk, hogy a 2004. évben 50 fővel beindított posztgraduális képzésünkön, a Menedzser Szakmérnöki Szakon már két évfolyam sikeresen államvizsgázott.
A képzés 4 félév időtartamú, államvizsgával és diplomával záródik, félévente 4 alkalommal 3-4 napos konzultáción történik. E konzultációkon kerül sor a tantárgyi összefoglalókra, a gyakorlati kérdések megbeszélésére, valamint az üzleti tréningek lebonyolítására. Képzésünk levelező, business school; jellegű, amelyen elsődleges a korszerű ismeretek gyakorlati alkalmazhatóságának elsajátíttatása.
Mit ad ez a képzés? Kérdezheti most joggal.
Nos, olyan ismereteket és gyakorlatot, amelyek felhasználásával képes lesz átlátni az egyre bonyolultabb üzleti folyamatokat, ki tudja majd dolgozni szervezetének marketing stratégiáját, tud kellő irányba változni és változtatni, szemlélete kreatívvá, innovatívvá válik. Mindezek ma már; az EU-s csatlakozást követően; alapvető elvárások valamennyi vezető szakemberrel szemben.
Miért is indítottuk a képzést?
Az egyetemi tanulmányai során folyamatosan kialakult Önökben az új iránti érzékenység, a folyamatos önképzés és képzés igénye. A piacnak mind jobban megfelelő szervezetek kialakításának és működtetésének fontosságát napjainkban nem tudjuk elégszer hangsúlyozni.
Képzésünk az Ön vállalkozásának sikereit próbálja tovább gyarapítani. Más esetben viszont éppen elindítani szeretné azokat a folyamatokat, amelyek az Alma-Mater-rel végzés után is kapcsolatot tartó szakmai fejlődések motorjai lehetnek. Vagyis, ha eddig esetleg érték kudarcok, ne keseredjen el, mert jelen képzésünk éppen a kollektív gyakorlati szempontokból segít mindezeket leküzdeni.
Milyen képesítést szerezhet?
A mérnöki szakképzettségűeknek: Egyetemi szakmérnök, menedzser szakon
Egyéb egyetemi, főiskolai végzettségűeknek: Menedzser szakképesítésű (szakképzettség megjelöléssel)
A másoddiploma kiadásának nem feltétele a nyelvvizsga.
A képzéssel kapcsolatban további információkat kaphatnak:
Nyugat-Magyarországi Egyetem, Faipari Mérnöki Kar
Tel.: 99/518-148
Mobil: 30/9693620 (Pakainé dr. Kováts Judit);30/2796760 (Bednárik Éva)
E-mail: pkj@fmk.nyme.hu; bednarik@fmk.nyme.hu
A jelentkezési határidő: 2007. szeptember 14.